Formålet for Antiracistisk Netværk er at lave en moddemonstration til Anders Gravers og SIAD. Men politiet frygter konfrontationer og mener ikke, at det er hensigtsmæssigt, at de to grupper demonstrerer samme dag. De to grupper demonstrerede også i maj sidste år, hvor to blev anholdt og 34 tilbageholdt midlertidigt. I morgen afgør fogedretten i Aalborg om Muhammedtegningen overhovedet må bruges i en demonstration uden tegnerens tilladelse. Politiet har indkaldt ekstra mandskab til demonstrationerne lørdag for at afværge eventuelle uroligheder.
Antiracistisk Netværk lover, at der ikke bliver ballade ved lørdagens demonstration i Aalborg samtidig med, at deres diametrale modsætning Stop Islamiseringen af Danmark (SIAD) demonstrerer med Kurt Westergaards Muhammedtegning som symbol.